Kolujú povesti o ľuďoch
narodených s darom robiť takú pravdivú hudbu,
že dokáže preniknúť závojom medzi životom a smrťou.
Vyvolať duchov z minulosti aj budúcnosti.
V stredovekom Írsku sa nazývali filidovia.
V zemi Čoktavov ich nazývali strážcami ohňa.
A v západnej Afrike...
sa nazývajú grioti.
Tento dar dokáže liečiť celé spoločenstvá,
ale aj prilákať zlo.
HRIEŠNICI
Moje malé svetielko
Nechám ho žiariť
- Sammie! - Ruthie!
Nie!
Poď, synu!
To nič.
- Sammie! - Môj syn pocítil volanie hriechu.
Ale dobrý Pán nás vyzýva byť rybármi hriešnikov
a ukázať im cestu.
Prisahaj predo mnou a týmto spolkom,
že zanecháš hriešne spôsoby tam, kde ležia.
Prisahaj hneď teraz!
Pusť tú gitaru, Samuel!
V mene Božom!
Pusť ju, Samuel!
Polož ju!
DEŇ PREDTÝM
Tak už si niekto
So mnou zatancujte
Tak už si niekto
Večer zahráš na gitare?
Dobré ráno, slečna Beatrice!
Povieš mi to, alebo sa to budem musieť dopočuť?
Pekný deň, Beatrice!
Uvidíme sa zajtra na omši.
Takže sa to dopočujem.
Ránko, mami!
Ránko, zlato!
- Neumývaj sa tým! - Mydlo ako mydlo.
Vysuší ťa to!
Namydlím sa ešte mokrý.
Nemáš rozumu, ani čo by sa za necht vošlo.
Mama vraví hore sa!
Dobré ráno, Sammie!
Ste Hogwood?
Ste dvojčatá?
Bratranci!
No...
Tak to je ona!
Kedysi sa tu popílila tona dreva za mesiac.
Robotníci bývali hore.
Čo vlastne s tým máte v pláne?
Poumývali ste podlahu?
Áno.
Čo na nej bolo?
Ja že si to chcete naisto kúpiť.
Mám čoraz silnejší pocit, že ste to nemysleli vážne, mládenci.
Žiadni mládenci tu nie sú.
Len dospelí chlapi.
S chlapskými peniazmi.
A chlapskými zbraňami.
Nič tým nemyslím.
Tak sa tu rozprávame.
Berieme.
Pílu, zariadenie aj pozemok, na ktorom stoja.
Dofrasa!
Neuvidíte už ani o vindru viacej.
A ak uvidíme vás alebo vašich z Klanu
vkročiť na náš pozemok, na mieste ich zabijeme.
Doriti!
Klan už neexistuje.
Ránko, tato!
Je zavčasu, synu!
Ako hovorievaš:
„Ranné vtáča ďalej doskáče.“
- Správne. - Splnil som si dennú kvótu.
Áno. Priniesol som ju sem.
Chcem, aby si zajtra kázal so mnou.
Prvý Korinťanom, 10:13.
Čítaj!
„Skúška,
ktorá na vás doľahla, je len ľudská.
Boh je verný.
On nedopustí, aby ste boli skúšaní nad svoje sily.
Ale so skúškou dá aj východisko, aby ste ju zniesli.“
Ak dovolíš, tato, meškám.
Kam?
Kde už musíš byť, ak nie v chráme Božom?
Pracoval som celý týždeň.
Aspoň jeden deň chcem byť slobodný.
Hrať?
Pre opilcov?
Pre záletníkov, čo sa vyhýbajú rodinným povinnostiam,
aby sa váľali vo vlastnom pote?
Do rannej omše budem naspäť.
Synak?
Keď budeš ďalej tancovať s diablom,
jedného dňa pôjde za tebou domov.
Poď, bratranček!
Odkedy páni čakajú na paholka?
Samuel!
Žiadny strach, strýko Jed!
Dovezieme ti ho celého!
Ako sa darí?
Otec sa k tebe chová dobre?
Nemláti ťa, však?
Nie. Ani nie.
Čo drobizg?
Len keď si zaslúžia.
Ale obyčajne rozdáva mama.
Dobre. Strýko Jed bol vždy dobrý.
Hej.
Povedzte mi o Chicagu!
Tam vraj Jim Crow nedočiahol.
Černoch môže ísť, kam chce.
Never všetkému, čo počuješ.
V dedine ti navravia nezmysly,
ale my dvaja ti to povieme na rovinu.
Chicago je len Mississippi s vysokými budovami namiesto plantáží.
Preto sme sa vrátili domov.
Radšej budeme čeliť zlu, ktoré poznáme.
Ani sa nehni!
Auto nechaj na nás.
Kvôli tomu suchárovi už meškáme.
Dnes to len nachystajme! Otvoríme budúci týždeň.
Nie! Musí to byť dnes!
Veľké otvorenie musí byť s fanfárami.
Alebo s umieračikom!
Pozri na oblohu!
Parádny deň byť slobodný!
Náš vlastný lokál.
Pre nás, od nás.
Ako sme vždy chceli.
Ale musíme sa rozdeliť.
Kto postráži auto, kým budem u Chowa?
Iba sa im ukáž!
Boli sme dlho preč, Stack.
Za 7 rokov na nás nezabudli.
Dobre!
Dávaj naňho pozor, nech nevyrobí malér!
Už si veľký, aby si ma zbil?
Urobím, čo budem môcť.
Urobíš, čo ti povieme.
Dávaj pozor, či niekto nebude čumieť.
Sám si nevie strážiť chrbát.
- Ľúbim ťa. - Aj ja teba.
- Dávaj si pozor! - Budem.
Ideš so mnou.
Hej, dievča!
Poď sem!
Odkiaľ si?
Shelby.
Počula si o dvojčatách Smokovi a Stackovi?
Iste!
Dobre. Ja som Smoke.
Neboj sa, nemáš problém.
Môžeš si zarobiť.
Posadíš sa tu do auta.
A ak sa tu bude niekto obšmietať,
zatrúbiš, dobre?
Zvládneš to?
Poznáš hodiny?
Dám ti 10 centov za každú minútu.
- Môže byť? - Áno, pane.
Nie, slečna.
Bavíme sa o číslach.
A čísla sa musia baviť medzi sebou.
Rozumieš?
Vyjednávaj!
Takže 10 centov ti nebude stačiť.
Povedz mi iné číslo.
50!
20! Viac nedám.
Dohodnutí?
Dobre. Naskoč!
Nezabudni, máš trúbiť!
Ty budeš malá Lisa, však?
Na to vezmite jed.
Máš tu ocka?
Ocko?
Čo?
Bo Chow!
Koho to sem čerti nesú?
Ako ti pomôžem?
Večer máme udalosť.
- Čo ti treba? - Sumce pre 100 ľudí.
V Chicagu bolo dobre?
Počul som o tých kasínach. Nabalili ste sa?
Nabalili. Ale nie tak, ako si myslíš.
Tak ako?
Dofrasa!
Kradnú!
Dávam pozor, nech nás nevidno.
- Nechaj to! - Pomáham ti!
Kamže, neger? Guľka ťa dobehne.
Trafil ma! Hovädo...
Smoke!
Terry? No ako?
Dobre, kým si ma strelil do zadku!
Čo mi vykrádaš auto?
To je tvoje?
To som nevedel!
- Prisahám! - Prd! Hovorila som mu.
Ja že klamala!
Vraj robíte pre Caponeho v Chicagu.
Už sme naspäť.
Bože, prečo si to urobil?
Nebude roztrubovať, ako skoro okradol Dvojčatá.
Nie bez krívania.
Kto ma zašije?
Nemám peniaze.
Čo keď dostanem sepsu alebo čo?
Vypadnite z ulice! Zaviažte si to!
- Vstávaj! - Pomôž mi!
Vstávaj, ty hlupák! Preč z ulice!
- Doktor Teddy tu ešte býva? - Hej.
Postrelil som pár negrov.
Potrebujú to zašiť, ak majú prežiť.
Postaráme sa.
Ešte niečo?
Hej. Potrebujeme tabuľu.
Vyrobila by nám ju Grace?
Nakedy?
Dnes večer.
Lisa! Choď po mamu!
Budete mať jedlo, pitie, hudbu. Bude sa aj hrať?
Čo len chceš. Karty, kocky, dokonca ruletu.
Len po sebe strieľajú.
Ja voči farebným odpor nemám...
Mama, volá ťa otec.
Ďakujem!
Kedysi mali svoju stranu mesta a my našu.
Necítim si nohu, musím poskakovať na jednej!
Vieš, vonku sú dvaja muži.
Niekto ich postrelil.
Ten niekto som ja.
Už som Boovi zaplatil, nech ich dá zašiť.
Prečo nám sem nosíš problémy?
Nenesie len problémy.
Ježiši!
Ako to zaplatíš?
A chce, aby si im vyrobila vývesku.
Narýchlo. Priplatíš si.
Počúvam.
20. Za vývesku 15 a za menu 5.
10. Za vývesku 7 a za menu 3.
- 16. - 15.
Dohodnuté!
Ale máme len jednu farbu.
Akú?
Červenú.
- 13. - 14,50.
14. A k tomu tie kvety.
A sme dohodnutí.
Dobre!
Kde je Stack?
Počúvaj!
Každá mušľa má gombík smerom dohora.
Ak si chceš ženu udržať, nájdi ho,
olizni,
nie príliš tvrdo, ale ani slabo.
Už si mal v meste zmrzlinu?
Tak asi rovnaký tlak.
Chutí dobre, ale nechceš ju zlízať prirýchlo.
Ako rýchlo to jazdí?
Až príliš!
- Chceš šoférovať? - Jasné!
Neskôr.
- Cestou naspäť. - Dobre.
Vraj keď vyrastiem, poviete mi, čo sa stalo vášmu otcovi.
Už som vyrástol.
Zabili ste ho?
My nie.
Iba Smoke.
Tatko ma zbil do bezvedomia.
Než som k sebe prišiel, Smoke ho už pochovával.
Bil vás?
Väčšinou mňa.
Ale nemyslel to tak.
Vidím, že sa o ňu staráš.
Neviem, ako sa vám za ňu poďakovať.
Hrá výborne.
Kde ste ju vzali?
Bola to gitara Charleyho Pattona.
S bratom sme ju vyhrali v kartách.
Počkať, Stack!
Ja mám celý čas gitaru Charleyho Pattona?
- Na to vezmi jed! - Nie.
Ukáž, či hráš ako on.
- Teraz! - Hej!
Dobre, tak pozeraj!
Na cestách Neviem, kam sa uberám
Páni!
Lebo tá, ktorú milujem To isto tak necíti
Zarobíme prachy!
Poď!
- Vďaka, Dvojča! - Jasné!
To je Delta Slim?
Delta Slim!
Ďakujem za štedrosť.
Chicagský vietor vás zavial naspäť, čo?
Kto je to?
Môj malý bratranec. Farárik Sammie.
Najlepší bluesový gitarista v celej Delte.
Mám ponožky staršie ako on.
Čo ten vie o bluese?
Lepšie počuť, ako vidieť.
Počkaj! Odlož to, debil!
Odlož to!
Toto pole je moje.
Keby si nebol jeho rodina a taký fafrnok,
nasekal by som ťa najemno.
Ešte raz ho nastraš a tú harmoniku prehltneš.
Ešte ti ide klavír?
Ako koho sa spýtaš.
Dám ti 20 dolárov, ak nám dnes prídeš zahrať do lokálu.
Kiežby!
Dnes hrám U Posla ako každú sobotu.
Koľko ti platia?
Na gangstra sa veľa pýtaš.
Určite nie 20 za večer.
Ani ty nie!
Možno iba za dnes.
Nikdy som o vašom lokále nepočul.
Možno je tu dnes, ale zajtra? A o týždeň? Nie.
U Posla hrávam každú sobotu už 10 rokov.
A ešte ďalších 10 rokov tu ten podnik bude.
Dofrasa!
Určite dlhšie, než koľko tu ešte budem ja.
Zahrám a dostanem toľko kukuričnej, koľko vypijem.
Hriešnik ako ja nepýta viac.
Slim, na to sa napijem.
Čo to máš, chlapče?
Toto? Írske pivo.
Priamo zo severného Chicaga.
To že je pivo?
Nevrátili sme sa s prázdnymi rukami.
Daj sem!
Bože dobrý!
Takých fliaš mám ešte 500.
Ľadovo vychladených.
Čo tak 40 dolárov za večer?
A všetko pivo, čo vypiješ?
Bez ďalších záväzkov.
Povedz áno a môžeš dopiť aj toto.
Títo dvaja budú hrať v starej píle!
Otvárame nový lokál.
Lokál klub!
Dáme si bluesový súboj!
Bude to ozajstná veselica. Len pre nás.
- Jedli by ste? - Áno!
- Pili by ste? - Áno!
Spotili sa do nitky?
Áno!
Fajn!
Tak si dáme všetci do nosa!
A pre každého uvítací drink na Dvojčatá!
- To myslíš vážne? - Ako počuješ!
Už som ťa niekde videl.
Možno.
Spievaš, však?
Z času na čas.
Som kňazov syn.
Pearline.
A som vydatá.
Šťastne?
Opatrne, chlapče! Lebo si odhryzneš priveľký kus!
Možno sa večer uvidíme!
- To nechaj na nás. - Dobre.
Na túto noc sa nezabudne.
Zarobíš si!
Čumí sem nejaká beloška.
Doparoma!
Určite beloška?
Ide sem.
- Takže... - Prepáč, chlapče!
Je to Smoke?
Alebo Stack?
Nedívaj sa na ňu! Choď hrať!
To nič.
Čakala som ťa.
Prečo by si to robila?
Povedal si, že ma ľúbiš.
Aj to, aby si sa držala ďalej, ale to si asi nepočula.
Ba počula.
Čisto a jasne,
ale potom si mi do kundy strčil jazyk a tak ma pretiahol,
že si snáď zmenil názor.
Nie tak nahlas!
Ja si to pamätám inak.
Aj to, že si mi zaspal s hlavou na hrudi?
A odišiel v noci bez jediného slova?
Čo tu robíš, Mary?
Včera som pochovala mamu.
Ja že tam so Smokom budete, keďže sa o vás starala.
Ale asi už z nej nič nevyťažíte.
Presne tak. Nič viac pre nás nebola.
Jedlo, teplá posteľ.
Zhor v pekle, Stack!
Si píš!
Obsadím ti u nás miesto!
Stack?
Možno nie je biela.
Radšej poďme!
Poď, Slim!
Vybavíme ešte jednu vec.
Počkaj!
Spomaľ, Stack!
Hlavy vysoko, počujete?
Hlavy vysoko!
Slim!
Niekoho si poznal?
Všetkých.
Ako to?
S kamarátom Riceom...
sme kšeftovali po celej Delte.
Zavreli nás za tuláctvo.
Bieli šerifovia nás odviedli do basy. Bola prázdna.
Ja že nás tam v noci zabijú.
Vrátili nám nástroje, že nech hráme.
Ale že sme zahrali!
Hudba sa rinula z okien!
Ľudia z ulice sa zastavovali.
Na druhý deň dostal šerif nápad, že nás vezmú na výlet.
Hodili nás do auta,
odviezli do veľkého domu.
Plného belochov!
Nech im zahráme!
Tí belosi, čo sme pre nich hrali, ale mali prachov!
Hrali ste starý ragtime?
Iste!
Aj blues.
Belosi majú blues radi.
Ale nie ľudí, čo ho tvoria.
Suchári kývali hlavami, podupkávali...
Niektorí takmer do rytmu.
Vtedy sme s Riceom prehodili tón!
Čo ste urobili s peniazmi?
Ja som ich vypil.
Rice chcel tie peniaze zobrať
a v Little Rocku si postaviť kostol.
A?
Prekliaty hlupák!
Vybral ich všetky z vrecka, aby zaplatil 2 doláre za vlak.
Sprievodca ho videl, Klan si ho počkal.
Prehľadali mu vrecká, našli prachy.
Vymysleli si historku,
že zabil belocha a znásilnil mu ženu.
Zlynčovali ho priamo na tej stanici.
A odrezali mu jeho pýchu.
Máš predsa gitaru, nie?
Áno, tak do toho!
Hej, Cornbread!
Stack? Teba som dlho nevidel!
To je moja žena Therise.
Teší ma, Therise!
Podobne!
Daj nám chvíľku. Muži podebatujú o obchode.
Na tvoje nápady čas nemám!
Sme pozadu s kvótou.
Seriem ti na kvótu!
Je tu moja žena. Trochu úcty, poprosím!
Seriem aj na tvoju ženu!
Čože?
Že sa nechá vytrtkať, keď zistí, koľko peňazí ti kvapne.
A nie tak mdlo ako doteraz.
Možno ti dovolí aj strčiť jej ho do úst!
Nemal si sa vracať, teraz z teba vymlátim čiernu!
- Ale no! - Nechcem problémy!
O akých peniazoch sa bavíme?
To je dobrá žena!
Poď!
Vrátime ťa!
Tato je tu.
Ako sa máš?
Zbytočne by som sa sťažovala.
Prišiel si sám?
Stack je v meste.
Prečo ste sa vrátili?
Kúpili sme starú pílu.
Dáme ju do poriadku, prerobíme na lokál.
Lokál!
To bol Stackov nápad?
Večer chce mať slávnostné otvorenie.
Ja že s Deltou ste skončili.
Ja že ste už severania.
S Chicagom sme skončili.
A skončilo Chicago s vami?
Čo sa pýtaš?
Koho ste okradli, aby ste si kúpili pílu od suchárov?
Len toto, slečna Annie.
A štipku High Johna.
Dobre.
Ale! Nieže to po ceste domov predáte!
Nech sem vaša mama nepriletí!
Áno, pani!
Ďakujem.
Neverím, že berieš tie plantážnické fuky.
Daj mi moje prachy, lebo ťa podrežem!
Len si poslúž!
- Vymením. - Nechcem tvoje peniaze.
- Nebuď hlúpa! - Nie som.
Tvoje peniaze sú krvavé.
Všetky sú, zlato!
Nie ako tvoje.
Ani sa nikde nedajú minúť!
Nikam sa nechystám.
Tvoje prekliate peniaze mi netreba.
Bol som po celom svete.
Autom,
loďou, vlakom.
Ľudí som videl zomierať tak, ako sa mi ani nesnívalo.
A nikdy som nevidel žiadne húdú, démonov,
duchov ani čary.
Len moc.
A tú získaš len cez peniaze.
Hlupák!
Celá tá vojna! Či čo si to v Chicagu robil!
Stojíš tu predo mnou.
Dve ruky, dve nohy, dve oči a fungujúci mozog.
Ako vieš, že som sa nemodlila
a nerobila každé húdú, čo ma starká naučila,
aby ste s tým šibnutým bratom boli v bezpečí,
každý deň, čo ste odišli?
Tak prečo to nezabralo pri našom dieťatku?
Neviem.
Ale pri tebe áno.
Stále máš to vrecúško.
Zem mojej zeme,
kosť mojej kosti, krv mojej krvi.
Žehnám ti!
Prečo si tu, Smoke?
Čo so mnou chceš?
Chceme v lokáli podávať jedlo.
Chceme, aby si navarila.
Elijah!
Mám to povedať?
Vracať sa sem bolí.
Ale milujem ťa.
A chýbaš mi.
Tvoje telo na mňa nezabudlo.
Pomoc!
Ustúp!
Pomôžte mi!
Veril som im, ale chcú ma zabiť!
- Pomaly! - Kto vás chce zabiť?
Čoktavovia!
Nie len svetlejší negri?
Červenokožci tu široko-ďaleko nie sú.
Bože!
Uniesli mi ženu! Bože!
Som zbabelec, však?
Mám zlato.
Červenokožci ma chceli okradnúť.
Nedostali všetko. Zoberte si!
Len nech ma už nechajú tak!
Dobrý večer, madam!
Prenasledujeme nebezpečného muža.
Možno prišiel k vám.
Videli ste niekoho?
Nie.
Bert!
Je tam s vami, madam?
Nie je taký, ako vyzerá.
Snáď ste ho nevpustili domov?
Ak áno, musíme konať.
Poďme!
Rýchlo!
Poďme domov, kým nie je neskoro!
Boh vás opatruj a sprevádzaj!
Bert!
Červenokožci odišli!
Bert?
Len odpočíva.
Už je mu lepšie.
Ahoj, drahá!
Nekrič!
Nespadni!
Doprava!
Ešte!
Doriti!
Tadeto, dámy!
Poďte a vitajte v Lokál klube.
Rozpálime to tu dočervena!
Máme whisky, írske pivo, talianske víno.
Vy ste ale nóbl negri!
Na mňa až príliš!
Ľad ani nič mi netreba. Stačí kukuričná.
Bude to 50 centov.
Dofrasa, mám len 30.
Ale tieto berú dole v obchode.
- Vychladenú, však? - Určite!
Hneď to bude!
Ďakujem pekne!
Na slovíčko, prosím!
- Dobrý večer! - Dobrý!
Vyzeráte ohromne!
Ďakujem.
Prišla si!
Nie sme u seba doma.
A nie sme žiadna charita!
Berieme hotovosť, americké doláre!
Tu nie si v Chicagu, Smoke.
No a čo?
Ten starý neger si tie drevené nikláky odrobil.
Tí negri pracujú na poli celý deň.
Nechaj ich zabaviť sa!
Musia sa cítiť vítaní, ak sa má podniku dariť.
Nech majú pocit, že je to tu pre nich.
Tadeto!
Prepáčte, pani.
Ste na správnom mieste?
Dobrá otázka, Cornbread.
Malá Mary?
Už nie malá.
Malá Mary!
Kedy z toho spravili lokál?
Dnes. Moji bratranci. Vieš, Dvojčatá.
Počula som o nich.
Sú to tvoji bratranci?
Určite len akože.
Ich otec bol starší brat môjho.
Pokrvní bratranci?
Ale vyzeráš ako slušný mladý muž.
Nie vždy som slušný.
Ani už taký mladý.
Úprimnú sústrasť za tvoju matku.
Boli by sme prišli na kar,
ale s Therise sme museli do roboty.
Ja viem.
Idem si vypiť, kým sa nerozplačem.
Bav sa!
Máš moje dva doláre?
Keď si pásol v Little Rocku,
dával si na dlh?
Jasné, že nie!
Ale nepásol som v Delte.
Zahráš?
Zaspievaš?
Uvidíme, čo noc prinesie.
Manžel príde?
Doriti!
Počkaj!
Prepáčte, pani!
Nemali by ste tu byť. Som s Dvojčatami...
Dvojčatá? Ak mi nezmizneš z očí...
Som s nimi. Stretli sme sa dnes na stanici.
Som ich bratranec.
Bratranec?
Odíďte, než vás uvidia.
Ty si malý Sammie?
Tá gitara!
Už môžeš piť?
Poď, kúpim ti drink!
- Ahoj, Mary! - Grace!
Rada ťa vidím.
- Dve whisky, prosím! - Iste.
Nepoznám húdú a nemám uhladené spôsoby, ale poznám biznis.
A toto je pre biznis zlé.
Je otváracia noc!
A bude takých len pár.
Potrebujem si zapáliť.
Hneď to bude.
Hráš na tú gitaru od nich?
- Hej. - Dobre.
Zarábaš si tým?
Ani nie. Aspoň zatiaľ.
Povedala by som, že hlavne, že ťa to baví, ale to je sprostosť.
Čo si?
Čo som?
Ľudská bytosť.
Myslel som...
Viem.
Mamin otec bol napoly černoch.
Dával pozor, aby ju Klan nezabil.
Vieš, že moja mama Dvojčatá odrodila?
Vážne?
Zachránila Stacka, keď sa zasekol v ich mame.
A keď zomrela, mama ich vychovala ako vlastných.
A na celú pílu prachy majú,
ale na hrob jej ani len kvety nepošlú.
Tvojej mame sme poslali kvety.
Veľa kvetov.
Keď ich ešte mohla cítiť.
- Smoke! - Mary?
Choď pozrieť Slima!
Či nepotrebuje pomôcť.
Mám sa o ňu postarať?
Nechaj to na mňa!
- Tak choď! - Idem.
Tak poď!
Neprišla som kvôli tebe.
Tak prečo?
Vypočuť si blues.
Aj v Arkansase hrajú blues. Poď!
- Cornbread, jej auto! - Ruky preč!
Tak koľko?
Aby si už vypadla?
Mňa neuplatíš.
Tak zaplatím tým trhanom, nech ťa vyvedú.
Naučil si ma biť sa!
Zbijem každého a ty to vieš!
Učil som ťa aj odísť s peniazmi.
Zohnal som ti bohatého bieleho manžela. A farmu. Tak choď!
Nič z toho som nechcela.
To bol tvoj nápad, ja som bieleho nechcela!
Nechcela som byť biela, ale byť s tebou!
Zbadá ťa tu nesprávna osoba
a suchári ťa za to zabijú.
Čo ti na tom záleží?
Ak niekto na teba vztiahne ruku,
ak ti ublíži,
s bratom ich pozabíjame všetkých.
Zabil by si pre mňa.
Tak.
Ale pravdu mi aj tak nepovieš.
Bola som mladá a verila, že sa vrátiš.
Čakala som dlho.
Ale vyrástla som, Stack.
A viem, že si nikdy nechcel zostať.
Prečo mi to nepovieš?
A čo?
Že ťa ľúbim?
Že na teba myslím každý deň?
Chcem len, nech si v bezpečí.
A tu nikdy nebudeš.
A už vôbec nie so mnou.
Nikdy!
Dobre.
Celý deň počúvam o jednom výnimočnom mladíkovi.
Vraj je to ozajstný bluesman.
Farárik, kde si?
Poď sem!
Môj malý bratranec! Sledujte!
Počkaj!
Povedz, kto si a odkiaľ.
Som Sammie Moore.
Som nájomca zo Slnečnicovej plantáže.
Volajú ma farárik, lebo tato je kňaz.
- Aha! - Amen!
Túto pieseň som napísal preňho.
Chcel som ti niečo povedať Už veľmi dlho
Môže ťa to zraniť Snáď sa nezblázniš
Bol som iba chlapec Asi osemročný
Dal si mi Bibliu Na mississippskej ceste
Ľúbim ťa, tato Urobil si, čo si mohol
Pravda vraj bolí Tak som ti klamal
Klamal som ti Milujem blues
Rozhýbte sa, poďme!
Tak už si niekto
So mnou zatancujte
Presne tak
Blues nám nenanútili ako to náboženstvo.
Nie. Toto sme si priniesli z domu.
Čo robíme, sú čary.
Posvätné
a veľké!
Kolujú povesti o ľuďoch
narodených s darom robiť takú pravdivú hudbu,
že dokáže preniknúť závojom medzi životom a smrťou.
Vyvolať duchov z minulosti...
aj budúcnosti.
Nekecám! Farárik!
Sammie Moore!
Dúfam, že to ustojíš
Ustojíš to všetko
Čo tu robím
To si nekázal
V srdci nosím blues
Aj svätenú vodu
Pravda bolí
Tak som ti klamal
Nuž, kňaz
Teraz mi káž
Pravda bolí
Klamal som ti
Milujem blues
Pravda bolí
Klamal som ti
Tak už si niekto
So mnou zatancujte
Týmto rituálom...
liečime náš ľud
a sme slobodní!
Dá sa zamknúť?
Len s kľúčom.
Tak pridrž dvere nohou!
Počkaj! Chcem niečo vyskúšať.
Počkaj!
Farárik...
Najprv sa umyjem. Prišla som peši.
Si nádherná.
Chcem ťa len ochutnať.
Páni!
Prepáčte, ako sa máte?
Dobre? Pijete? Tak fajn.
Farárik!
Chlapec našiel ten gombík.
Zháňa ťa Smoke.
Aha, môj bratranec!
Mne išiel rozprávať o bavlne.
Ja na to: „Doriti, ten vie prd...“
Zavolaj Dvojčatá.
Choď!
Zrátal som pokladnicu.
A? Koľko?
To číslo hore sú plantážnické peniaze.
To dole sú ozajstné doláre.
Aký je odhad?
O dva mesiace nám dôjde hotovosť.
- Zdravíme! - Dobrý večer!
Ako vám pomôžem?
Počuli sme o zábave.
Pitie, jedlo, blues a tak.
Naozaj?
Radi si vypijeme. A sme hudobníci, prišli sme peši.
Takže sme hladní ako vlci.
Pustíte nás dnu, nie?
Ste na zlej adrese.
Prečo to vravíte?
Vy ste určite majitelia tohto podniku.
Správne. A vy ste?
Ja som Remmick. Toto sú Joan a Bert.
Stack, v poriadku?
A ty...
ty budeš ten, koho som začul zďaleka.
Nádhera!
Prekrásny hlas!
Aj cez tie múry!
Odkiaľ ste?
Zneďaleka.
To je kde?
Severná Karolína.
Ste z Klanu?
Pane...
Veríme v rovnosť.
A hudbu. Prišli sme len zahrať.
Minúť peniaze, zabaviť sa.
Ukážeme vám.
Obral som úbohého Daniela
Vzal som mu hlavu Obral som mu nohy
Obral by som i telo Ale nedalo sa zjesť
Obral som úbohého Daniela
A rád budem za rodinu
Suchárom to hrá!
Páni, tá srnka sa smiala
Keď som obral úbohého Daniela
Obral som úbohého Daniela
Moment!
V tom najlepšom!
Verím vám, ale toto je lokál.
Bluesový.
Máme peniaze a chceme ich minúť.
To znie dokonale, no nie sme vítaní?
Vráťte sa do mesta.
Je tam plno belošských krčiem.
To lebo sme...
Dobre!
A čo ona?
- To ťa... - Ona je rodina.
Rodina.
Nemôžeme byť jeden večer...
všetci rodina?
To netreba, pane.
Poberieme sa.
Ale budeme kráčať pomaly.
Keby ste si to rozmysleli.
Majte pekný večer!
Behá mi z nich mráz po chrbte.
To z každého suchára v noci!
Nielen preto.
Myslíš, že neboli sami?
Nie. A keby aj, streliva máme dosť.
Doriti, zabudli sme na truhlu!
Prečo si mi nepripomenul?
Ty si mal mne, blbec!
Truhlicu netreba. Boli len traja.
Počúvaj, čo ak si prišli len zaspievať?
A čo keby ich niekto oblial?
Stúpil im na nohu?
Pridlho sa díval na tú ženskú?
Mali by sme väčší problém než bitku.
Jasné!
Nepúšťaj ich!
Poslali ma za tebou.
Hej. Videl som tvoje vystúpenie.
Naozaj dobré!
Neviem, ako sa vám poďakovať.
Vy ste mi dali tú gitaru do ruky.
A teraz toto.
Máš nadanie, to je isté.
Ale toto nie je dobrý život.
Poznám veľa hudobníkov. Ani jedného šťastného.
Veď je to zábava.
Zunuje sa ti to. Túlanie.
Keď som tu dnes s vami,
ani čo by som lietal.
Dnešok to spečatil.
Odídem si po svojom.
Kam?
Neviem.
Možno do Chicaga.
Čo je, Stack?
Sme stratoví.
Ako to?
Robotníci platia žetónmi.
Čo tí suchári?
Čo s nimi?
Môžem ísť po nich, kým nezájdu ďaleko.
To zvládnem aj ja.
Mne povedia viac ako tebe.
Zistím, čo naozaj majú.
Čo ak sú z Little Rocku?
Nie sú.
Otec raz strašne zbil Stacka.
Zaumienili sme si, že utečieme.
Ja som chcel ísť len na susednú plantáž.
Ale Stack povedal, nech ideme do Mound Bayou.
Malé mestečko tu v Mississippi.
Založili ho traja otroci.
A všetko tam vlastnia černosi.
To sú drísty.
Ja som tam bol.
Prečo ste tam nezostali?
Ten starosta poznal nášho otca.
Že to bol zlý človek.
A vraj sme to zlo po ňom museli zdediť.
Pôjdem po tie peniaze.
Viem, že ich potrebujete.
Čo tým myslíš?
Tvoj otec je kňaz.
Aj ty môžeš byť.
Rád hráš? Hraj kostolnú hudbu.
Chceš odísť?
Choď do Mound Bayou. Ži s poriadnymi černochmi.
Tieto hnusné záležitosti nechaj na nás.
Írske pivo? Talianske víno?
Okradli ste obe strany.
Obviňujú sa navzájom, kým vy si otvoríte lokál.
Zíde sa vám každý groš, keď im to dôjde.
Nedôjde.
Čo keď?
Do Mound Bayou nepôjdem.
Otec je reverend, ale vy ste moji bratranci.
A oveľa viac ľudí pozná Dvojčatá ako môjho otca.
Hej?
Tak si to dnes uži, lebo si tu posledný raz.
Nemáš mi čo hovoriť, ako mám žiť.
Pôjdem za nimi, nech tu minú poriadne peniaze.
No tak!
Ak ťa po dnešku ešte niekde uvidím hrať,
sám ťa zabijem.
Z tej plantáže odídem, ako aj vy.
Ak máš s tým problém,
zabi ma teraz!
Čo je?
Som vojak, chlapče!
A práve si mi dal rozkaz.
Pôjdeš, deva, s nami?
Pôjdeme spoločne
Trhať divoký tymian
V kvitnúcom vrese
Pôjdeš, deva, s nami?
Nadišlo leto
Stromy kvitnú sladkosťou
Divoký tymian
Rastie kol rozkvitnutého vresu
Pôjdeš, deva, s nami?
Pôjdeme spoločne
Trhať divoký tymian
V kvitnúcom vrese
Pôjdeš, deva, s nami?
Svojej láske postavím altánok
Pri tej chladnej krištáľovej studničke
Tam navŕšim
Všetky kvety lesa
Pôjdeš, deva, s nami?
Prišla si sa nadýchať čerstvého vzduchu?
Pozrieť sa, či ste dobrí ľudia.
To je od teba milé!
- Milé! - Určite sme.
A máte čo míňať?
Áno. Veľa peňazí. Chceš vidieť?
Chcem.
Čo sú to za peniaze?
Čisté zlato.
Áno.
Odkiaľ?
Z iného miesta, z iného času.
Ale míňajú sa rovnako.
Nechaj si ich!
Ale budú ti nanič.
Budú jej nanič.
Prečo?
Lebo tvoje trápenie peniaze nevyliečia.
Je tak?
Prišla si po družnosť a lásku.
Družnosť a lásku.
Moja mama...
práve zomrela.
Strašné!
Strašné.
Strašné!
Prísť o matku bolí.
Kiežby sme sa boli stretli skôr!
Rád by som tvoju matku zachránil pred jej osudom.
Teba ešte môžem.
To sa asi mýlite.
Je mi smutno, ale spásu nepotrebujem.
Áno. Ba áno.
Vy všetci.
Idem naspäť.
A vy choďte tiež!
Skade ste prišli!
Vychádza bledý mesiac Ponad borovice
Pane, počkám, kým vyjde slnko
Deň zanechám Za prahom
Ak viac nezasvieti No a čo
Cornbread?
Mary, čo robíš vonku?
Aj ma pustíš?
Či budeš ďalej sedieť vo dverách?
Nie! Poď dnu.
Všetky peniaze utratím Za niečo sladké a silné
V tanci sa stratím Na celučičkú noc
Tam je ale horúco!
Postráž dvere, idem šťať.
Počkaj, nevyčúraš sa tu?
Nechaj ma!
Starý hlupák! Stráž dvere!
Doriti!
Elias?
Tak čo?
No teda!
Nechcú si aspoň vypiť?
Isto?
Dobre. No teda!
Pôjdeš im povedať, nech zahrajú?
Bojíš sa?
Ty sa bojíš!
Nie. Ale patríš inému.
Vykrádaš vlaky a banky,
ale túto kosť si dnes neukradneš?
Je to Cornbread?
Družnosť a láska!
Hej, Cornbread!
Kuk-kuk!
Čo sa deje?
Ten sviniar zaťažil kocky, obohral nás!
Radšej to polož!
Nie, Dvojča! Nemal sa ma chytať!
Takže porežeš aj mňa?
Ak ma prinútiš! Nechajte ma odísť.
Prezri mu vrecká!
- Ruky preč! - Neskuč!
Postarajte sa oňho!
Zlato!
Tečú ti sliny!
Dáš si?
Treba to zašiť.
Zavolaj brata!
Slim!
Videl si Stacka?
Je tam vzadu!
Len choď!
Stack, hľadá ťa Smoke.
Doriti!
Nemá čas, čo?
Našiel si ho?
Nie.
Prečo?
Trtká.
To je mi u riti, nech príde!
Sám nejdem.
Doriti!
Kam sa podel Cornbread?
Asi vám stavia latrínu.
Išiel sa vyšťať už predvčerom.
A teba nechal strážiť vchod?
Myslíš, že to nezvládnem?
Bacha, idem dnu!
Vy sa tu bavkáte...
Čo to, kurva...
Smoke!
Nie je to, ako to vyzerá.
Smoke!
Povraždíme vás do nohy!
Bože!
Čoskoro som späť, Slim!
Dnes sa zabavíme!
Vydrž, Stack!
Nie! Vydrž!
Čo sa stalo?
Otvor oči!
Uhryzla ma.
Bojím sa, Smoke...
To nič.
Som s tebou.
Som tu.
Ľúbim ťa!
Ľutujem!
Je mi to tak ľúto!
Slim!
Nikoho sem nepusti!
Kto strieľal, Slim?
Bude sa ešte hrať?
Dočerta s hudbou! Je tam Sammie?
Sammie hneď príde.
Zábava sa skončila!
Nie!
Musíte ísť!
Počuli ste. Poďme!
Poďme!
Ďakujeme, že ste prišli. Vážime si to.
Moment!
Dobre. Ďakujeme!
Uvidíme sa!
Máme problém.
Mohol som tomu zabrániť.
To nerob!
Ja že sa milovali.
Sammie, ty za to nemôžeš.
Je Stack naozaj mŕtvy?
Povedala niečo?
„Povraždíme vás do nohy.“
„My?“
Povedala „my“?
Smoke...
Musíme odniesť jeho telo!
Von. Nateraz...
Nedotýkaj sa ho!
Nikto sa ho nedotkne!
Zastrelil si ju.
A vybehla akoby nič.
Je to zlý duch, Smoke. Alebo horšie.
Všetci musia zostať dnu a mŕtvola vonku.
Aká mŕtvola?
To je Stack!
Zostane so mnou.
Vieš ho pričarovať naspäť?
Máš preňho vrecúško?
Nemôžem.
Prosím!
Nemôžem, ľutujem.
Dofrasa!
Je po ňom.
Je preč.
On bol na mne to najlepšie.
- Musíme ísť. - Čože?
Musíme vypadnúť.
Práve prišiel o brata!
Mali sme mu pomôcť s lokálom, nie s týmto!
Ideme domov, dobre?
Lisa nás čaká.
Hej.
- Dobre? Poďme! - Áno.
- Choď po auto! - Idem.
Idem po auto.
Stráž ho!
Čo sa stalo?
Tu som!
Slim! Smoke!
Kde v pekle trčíš?
Odskočil som si, ako som vravel, ty starý ožran!
Nakoniec mi bolo treba aj srať.
Páni moji, čo sa ti stalo, Smoke?
Stack je mŕtvy.
A čo sa, kurva, stalo tebe?
To je mi ľúto.
Pusti ma dnu, nech pomôžem!
Počkať!
Čo je?
Ustúpte a nechajte ma vojsť.
Načo ho o to prosíš?
Si dosť veľký, aby si sa pretlačil.
To by bolo neslušné, slečna Annie.
Prečo sa s tebou vôbec rozprávam?
Črevami mi určite pohol ten tvoj rybací sendvič!
Prepálená masť!
Na prepálenej masti nerobím!
Sklapni, Annie! Smoke!
Nechaj ho! Ja teraz rozprávam.
Prečo nemôžeš proste vojsť bez pozvania?
No tak! Priznaj sa!
Priznaj čo?
Že si po smrti.
Jeden ten beloch ťa zabil a teraz si zlý duch.
Smoke, počuješ?
Tento muž mi preukázal dobrotu.
Zamestnal ma. Vzal z poľa. Vraví, že mu zabili brata.
Potrebuje utešiť,
nie počúvať tie tvoje duchárske táraniny.
My sa tu hrajkáme,
rozprávame o duchoch a nerobíme, čo treba.
A čo treba?
Byť k sebe dobrí!
Byť slušní! Sme jedna rodina!
A nesmieme k nikomu vraziť bez pozvania.
Takže...
Chodíš dnu a von celý večer.
Doteraz si pozvanie nepýtal.
Hej. Niečo tu nesedí.
Stack ma sem doviezol.
To mám ísť peši?
To je mi jedno.
No teda, moji vlastní ľudia!
Ja že ste lepší, ale ste presne ako bieli!
Aspoň mi zaplatíte?
Najprv hovno robíš
a teraz chceš prachy za nič?
Ty starý ožran, zavri ústa!
Ty zavri hubu!
Nič mu nedávaj, Smoke!
Pozor!
Smoke!
Zavrite! Doriti! Kurva!
Dostal ťa?
Nič mi nie je!
- Čo to bolo? - Neviem.
Cítite niečo?
Nie.
Tuším som sa posral.
Ako to, že vstal?
- Neviem. - Strelil som ho do hlavy.
Je tam niekto?
Smoke!
No tak, otvorte, pustite ma!
Stack!
Si to ty?
Nie, blbec, som Jim Crow!
Jasné, že som to ja, otvor!
Stack!
Ako ti je?
Stratil si veľa krvi.
To hej.
Bál som sa, ale už je mi lepšie.
Prisahám na mamin hrob.
Vravela si, že je mŕtvy.
Bol. Nemal pulz.
Tak ako to, že rozpráva?
To je dobre, nie? Je v poriadku!
Smoke...
to nie je tvoj brat.
Čo to tá bosorka kecá?
Zas sa postaví medzi nás?
Čím sme si prešli...
Nemecké zákopy, brácho!
Chicagské gangy!
No tak!
Za toto mi zaplatíte!
Zamknúť ma do skrine!
Otvor, Smoke!
Pustite ma, lebo prisahám, že vás pozabíjam!
Po jednom!
Smoke! No tak, otvor, to som ja!
Vieš, že sa mi to nepáči.
Smoke, pusti ma, prosím!
Annie, daj mi kľúč!
Stack?
Sammie!
Čo bolo v tej fľaši?
Nakladaný cesnak.
To nie sú zlí duchovia.
Ale upíri.
Je tam Bo. Musíme ísť poňho.
Ja som ho tam poslala!
- To nemôžeš! - Potrebuje ma.
Bo sa vie o seba postarať.
Určite nastúpil a išiel preč.
Od manžela ma neoddelíte!
Grace, chceme ťa udržať nažive!
Vydržíme do východu slnka.
Dobre?
Potrebujeme...
cesnak...
drevo...
striebro a svätenú vodu.
Nezabije ich to, ale spomalí.
Ako to môže chodiť a hovoriť ako Stack,
ak to nie je Stack?
Počula som iba povesti.
Nikdy som na nich nenatrafila.
Aké povesti?
Že zlí duchovia sa vymenia s dušou človeka.
Ale upíri sú iní.
Možno najhorší.
Duša uviazne v tele. Nemôže odísť za predkami.
Odsúdená žiť tu s tou nenávisťou.
Nemôcť cítiť teplo vychádzajúceho slnka.
Tak dobre. Môžeme ho vrátiť medzi nás?
Ak zabijem toho, čo mu to urobil...
Smoke...
sú síce prepojení, ale žijú ďalej,
aj keď zabijeme toho, kto ich stvoril.
Môžeme jedine oslobodiť jeho dušu od kliatby.
Treba ich pozabíjať. Po jednom.
Ako to máme urobiť?
Slnečným svetlom.
Dreveným kolom do srdca.
Vieš, Annie...
chránil som ho celé roky.
Po celom svete!
Prečo dnes?
Kvôli mne.
Tato mi to povedal.
Že muzikou privolávam diabla.
Raz som mal dievča upírku.
Mala svetlú pokožku.
Pohrýzla ma všade okrem krku.
Sammie!
Nič sa neboj, dobre?
Diabol si po mňa prišiel už veľa ráz.
Ak zaklope dnes,
dostane sa k tebe len cez starého kamoša Deltu Slima.
To platí pre všetkých tuná.
Ak ma pohryzú,
sľúb mi hneď teraz,
že ma vyslobodíš, než sa obrátim.
Akože vyslobodím?
Na druhom brehu ma už niekto čaká.
Teba takisto.
Rozumieš?
Pozri sa na mňa!
Je mi jedno, čo sa stane!
Dostanem ťa bezpečne domov.
Sammie! Smoke!
Kto to urobil, Stack či Mary?
Nie. Oni hneď vybehli. Videla si.
Tak kto ho pohrýzol?
Vynesme ho, než sa preberie!
Poď!
Počuješ?
Do rodiska môjho
Hrajú.
Odrezal som z trnky
Odohnal duchov a škriatkov
Novučičké baganče
Nech prebrodím sa slatinou
A odplaším šelmy
Poďme dnu!
- Na kamenistej ceste do Dublinu - Poď!
Jeden, dva, tri, štyri, päť
Vydal som sa z domu Vo veselom mája mesiaci
Dievčence z Tuamu horkosťou plakali
Pozdravil som otca Pobozkal drahú matku
Pollitrom piva Zahasil bôľ a slzy
A vydal sa úrodu žať Do rodiska môjho
Odrezal som z trnky Odohnal duchov a škriatkov
Novučičké baganče Nech prebrodím sa slatinou
A odplaším šelmy Na kamenistej ceste do Dublinu
Jeden, dva, tri, štyri, päť
Skokom veselým Po kamenistej ceste
Celej ceste do Dublinu Hop lá lá lá
Chlapci z Liverpoolu Keď sme tam došli
Nazvali ma hlupákom To sa mi nezdalo
Krv vo mne zovrela Strácal som nervy
Írsko mi drali pred očami
Ja hurá do boja Bakuľa vzduchom lieta
Mládenci z Galwayu poblíž Videli ma krívať
Vhupli do huriavku Vyčistili mi cestu
Každý zje strúčik cesnaku.
Mne cesnak nechutí.
Nikto nevraví, že ti má chutiť.
Nech vidíme, či ešte medzi nami nejaký je.
Nemáš nenakladaný?
Toto je trápne!
- Smoke, polož to! - Ticho!
Jedz, lebo strelím!
Polož to, nie je to žiadna upírka!
- Ako vieš? - Proste to zjedz!
Smoke!
Držím ťa pri živote, tak ticho!
Si zlý!
Niet divu, že sem prišiel diabol!
Slim, čo je?
Slim?
Čo je, Slim?
Priveľa som vypil.
To prekliate pivo zo Chicaga!
Mám nervy v kýbli, Smoke!
Už je dobre.
Vidíš?
Určite to bola krv?
Smoke, pustite ma!
No aha!
Smoke, pustite ma!
Prisahám, že som zaplatil. O to ide?
Smoke!
Čo len chceš!
Smoke! Niečo sa tu deje!
Viem, že ma počuješ!
Smoke, otvorte!
Čo... doriti!
Nechaj ma!
- Zavri! - Počkaj!
- Bo! - Pusti ma!
Ahoj, drahá!
Naštartoval som, poď!
Čo je, Grace?
Zabíja ho!
O to ti ide?
Cornbreada sa neboj!
Je len trochu hladný. Poď!
Poď!
Auto je už naštartované!
Alebo...
pustíš ma dnu
a ja vojdem a vezmeme si veci
a pôjdeme domov?
Nepočúvaj ho!
Grace, dostanem nás odtiaľto!
Ja vás dostanem odtiaľto!
Tento svet vás už nechal zomrieť.
Nenechá vás tvoriť, nenechá vás bratať sa.
To urobíme. Spoločne.
Navždy.
Takto je to lepšie, drahá.
Tak prečo nás nepozvete dnu?
Počúvni ho, Grace!
Alebo mňa.
Lebo viem všetko, čo aj on.
A chcem, aby si nás pustila dnu.
Inak pôjdeme do obchodu. Navštívime Lisu.
Neopovážte sa!
Grace, už viem všetko.
Aj to, ako sa najradšej necháš lízať.
Sľubujem, že nebudem hrýzť prisilno.
To nemôže byť pravda!
Ty si diabol. Však?
Sammie!
Po teba som prišiel.
Cítil som ťa.
Chcem zase vidieť svojich. Som tu v pasci.
Ale tvoj dar mi ich privedie.
Dajte mi malého Sammieho a necháme vás žiť.
Počkaj!
Niečo ti poviem, ty prekliaty suchár!
Nedáme ti ho!
Patrí nám, patrí k nám!
A ja to nedovolím!
Nezachrániš ho, Smoke, ako ani svojho brata.
Tu nie ste v bezpečí.
Hocikoľko zbraní, hocikoľko peňazí...
vezmú si ich, keď budú chcieť.
Niečo ste tu vytvorili a bolo to krásne.
Ale stojí to na lži.
Hogwood je Veľký drak Ku Klux Klanu.
To je jeho synovec.
Chystal sa vás zabiť.
Ja som sa akurát ocitol v správnom čase na správnom mieste.
Neklame, Smoke.
Vidím jeho spomienky.
Smoke, to nie je tvoj brat.
Toto nie je žiadny lokál. Ani klub.
Je to bitúnok.
Hotové jatky.
Ale strýko Hogwood nevie, že my si založíme nový klan,
a to na láske.
Keďže je nás už veľa, dáme do laty aj toho fanatika.
Prečo proste neodídete?
Bez vás neodídeme!
Sme rodina. Či nie?
Znie to šialene, ale keď vás zabijeme,
budeme mať nebo na zemi.
No ahoj!
- Poď! - Vitaj!
Pozri sa na mňa!
Teraz ti niečo poviem ja, neger!
Stack, ako ho poznám, sa nebratá s diablom!
Naser si, som to ja!
Elias Moore!
A rozprávam sa s bračekom, tak láskavo zavri hubu!
Nikdy by sme neboli slobodní!
Hľadali sme slobodu všade.
Dobre vieš, že by sme ju nenašli!
Až teraz!
Toto je cesta.
Spolu!
Navždy.
A bez teba ďalej nejdem.
Bez teba nie som.
Tak čo?
Nie!
Zatvárame!
On to nevidí.
Povedal, že nám vezme dcéru.
Never mu! Len chcel, aby si ho pustila dnu.
Tvojim deťom sa nevyhrážal!
Vydrž len cez noc!
Aby čo? Aby mi zabil rodinu?
Celé mesto?
Premenil všetkých na obludy?
Ten biely diabol hovoril po čínsky.
Dostal sa Boovi do hlavy.
Musíme ich zastaviť, Smoke.
Dostať ich, kým ujdú.
Grace, počkaj! Nech popremýšľam.
Čo? Nie si vojak?
Nepostrelil si dvoch mužov pre auto?
Zabili ti brata!
Obrátili ho na svojho.
Aj môjho Boa.
A že zabijú aj Lisu!
Ak toto nie je volanie do boja, tak čo?
Máme prečkať noc, kým nám vezmú ďalších blízkych?
Premenia na démonov?
Nikam sa nechystali.
Zavri tú ožratú hubu, Slim!
Nie som ožratý.
Tak pozor na ústa!
Čo robíš?
- Prestaň! - Nie!
Počujete?
To je tá pieseň, čo spievali.
Obral som úbohého Daniela
A rád budem za rodinu
Páni, tá srnka sa smiala
Keď som obral úbohého Daniela
Nie, Grace!
Pustite ma!
Upokoj sa!
Všetkých ich pozabíjame!
Pusti to! Upokoj sa!
Premýšľaj, Grace!
Musíme zostať tu.
Premýšľaj!
Dobre?
Poďte, vy zmrdi!
Čo to robíš?
Doparoma, Grace!
Robíš si srandu?
Vrazia sem, pripravme sa!
No tak!
Nepanikárte! Sústreďte sa!
Ty posratá...
Smoke!
Cítia jeho bolesť!
Annie!
Nie!
Stack, nie!
Prosím! Ty nie!
Nie!
- Ty nie! - Elias, nie Annie!
Nie!
Všetko bude dobré.
Nie! Annie!
Nie!
Elijah!
Sľúbil si!
Čoskoro sa uvidíme.
Milujem ťa.
- Annie! - Nie!
- Poď!
Poď, ideme!
Musíme dostať chlapca preč. Je po nej, poď!
Smoke, poď!
Po schodoch, choďte!
Sammie!
- Poďme! - Sammie!
- Čo som vravel? - Nie, Slim!
Choďte!
Aký hnus!
Dáte si?
Posledné kolo, Delta Slim!
Slim!
Poďte!
Sammie!
Nie!
- Choď! - Pearline!
Choď!
Bež! Kým nevyjde slnko!
Mal som to naplánované! A ty zabiješ Annie!
Čo ti je?
Chcem tvoje príbehy.
Chcem tvoje piesne.
A dám ti svoje.
Otče náš,
ktorý si na nebesiach,
posväť sa meno tvoje...
Príď kráľovstvo tvoje,
buď vôľa tvoja...
Ako v nebi, tak i na zemi...
Chlieb náš každodenný daj nám dnes...
A odpusť nám naše viny,
ako i my odpúšťame svojim vinníkom,
a neuveď nás do pokušenia,
ale zbav nás zlého.
Amen!
Kedysi dávno...
nám tieto slová nanútili tí, čo nám ukradli domovinu.
Nenávidel som ich, ale tie slová sú mi stále útechou.
Zostaň!
Už ma to nebaví!
Ty zmrd...
Klamali sebe a klamali aj nám.
Rozprávali o Bohu na nebi a diablovi pod zemou.
A lži o nadvláde človeka nad zverom a zemou.
Prepáč, že som ťa neochránil!
Ochránil. Vždy.
My sme zem aj zver, aj boh.
Sme žena aj muž.
Sme prepojení, ty a ja...
so všetkým.
Doriti!
Pocítiš sladkú bolesť smrti.
Spoločne vytvoríme nádhernú hudbu.
- Dostal ťa? - Nie!
Slnko!
Pomôž!
Choď domov!
A tú gitaru zakop!
Nemôžem.
Je Charleyho Pattona.
Čo?
Kto ti to povedal?
Stack.
Že ste ju od neho vyhrali.
Ten svinský klamár!
Patrila nášmu otcovi.
Poď sem!
Buď silný, počuješ?
Ja mám niečo na práci.
Buď silný, dobre?
A ak uvidíme vás
alebo vašich z Klanu vkročiť na náš pozemok,
na mieste ich zabijeme.
Klan už neexistuje.
Zapoľujeme si na čierne huby.
Stiahneme tých negrov z kože!
Nebudú už vyskakovať!
Dáme im lekciu!
Takže lokál, čo?
Slávnostné otvorenie aj zatvorenie.
Poďme na to! Otváraj!
Sammie!
Poď, synu!
Zamknuté!
Skúste spredu!
Pusť tú gitaru, Samuel!
Aj tam!
- Skade strieľajú? - Tí negri strieľajú!
Zabite tú čiernu hubu!
Choď, doparoma!
Pusť tú gitaru, Samuel!
Polož ju! V mene Božom.
Povedz im...
„Moje srdce,
môj hlas,
moja duša...
patrí Pánovi.“
Máš cigaretu?
Choď do pekla, neger!
Elijah!
Zahas to a môžeš ju podržať.
Nechcem, aby na ňu išiel dym.
Počúvaj!
Mám prachy.
Ocko je tu.
U PEARLINE
Šéfe?
Je tu taký párik. Máme zavreté, ale núkajú pár stoviek.
- Môžu? - Mne to neprekáža.
Poďte dnu!
Upíri sú iní.
Možno najhorší.
Ale žijú ďalej, aj keď zabijeme toho, kto ich stvoril.
Treba ich pozabíjať. Po jednom.
Dám si, čo tuná pánko.
Ako?
Mňa jediného proste nedokázal zabiť.
Musel som mu sľúbiť, že ťa nechám tak.
Že ťa nechám odžiť si život.
Už to dlho nepotrvá, čo?
Viem zariadiť, aby si zostal.
Ďalej hral.
Ďalej žil.
Bez bolesti!
Tuším mám tohto miesta už dosť.
Máme každú tvoju platňu.
Tie elektrosračky sa mi ale tak nepáčia.
Hej.
Chýba mi to naživo.
Vtedajšie nahrávky znejú ako kopa sračiek.
Tak čo, Sammie?
Ešte to v sebe máš?
Na cestách
Na kieho boha som preč
Na cestách
Na kieho boha som preč
Lebo žena, ktorú milujem
Tej je to ozaj jedno
To je fakt.
Opatruj sa, malý Sammie!
Vieš čo?
Raz za týždeň sa prebudím ochromený...
znova prežívajúc tú noc.
Ale než zapadlo slnko,
bol to najlepší deň v mojom živote.
Aj pre teba?
Nepochybne.
Naposledy som videl brata.
Ľúbim ťa.
Naposledy som videl slnko.
A na pár hodín...
sme boli slobodní.
HRIEŠNICI
Moje malé svetielko
Nechám ho žiariť
Kamkoľvek pôjdem
Nechám ho žiariť
Preklad Marína Verešová